CELEX: 62009TN0308
Language: da
Date: 2009-07-30 00:00:00
Title: Sag T-308/09: Sag anlagt den 30. juli 2009 — Italien mod Kommissionen

26.9.2009   
            
            
               DA
            
            
               Den Europæiske Unions Tidende
            
            
               C 233/19
            
         Sag anlagt den 30. juli 2009 — Italien mod Kommissionen
   (Sag T-308/09)
   2009/C 233/36
   Processprog: italiensk
   
      Parter
   
   
      Sagsøger: Den Italienske Republik (ved avvocato dello Stato P. Gentili)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Kommissionens Generaldirektorat for Regionalpolitiks skrivelse af 20. maj 2009, nr. 4263, vedrørende det regionale operative program »Campania« 2000-2006 annulleres. Betalingsanmodning SYSFIN 2009/0154 Adonis A/723 af 12. januar 2009, som indeholdt følgende beslutning: »Beløbet på 18 544 968,79 EUR vedrørende udgifter afholdt efter den 17. maj 2006 inden for rammerne af foranstaltning 1.7, vedrørende den regionale ordning for håndtering og bortskaffelse af affald, afvises«.
            
         
      Søgsmålsgrunde og væsentligste argumenter
   
   Anbringenderne og de væsentligste argumenter er identiske med dem, der er fremsat i sag T-99/99, Italien mod Kommissionen (1).
   Sagsøgeren har særligt gjort følgende gældende:
   
               —
            
            
               Der foreligger en tilsidesættelse af artikel 32 og 39 i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (2), for så vidt som Kommissionen har nedsat betalingen af de udgifter, der er afholdt i forbindelse med foranstaltning 1.7 i »afventning af afgørelsen i sag T-99/99«, og et annullationssøgsmål til prøvelse af de tidligere beslutninger i betalingsproceduren ikke nævnes blandt de konkrete tilfælde for nedsættelse af de i henhold til de i ovennævnte artikler fastsatte strukturelle betalinger.
            
         
               —
            
            
               Der foreligger en tilsidesættelse af artikel 230 EF. Det gøres i den forbindelse gældende, at hvis medlemsstaterne ved anlæggelsen af en retssag må befrygte en nedsættelse af de følgende mellemliggende betalinger, står det dem ikke længere frit for at udøve deres grundlæggende ret til en effektiv domstolsbeskyttelse.
            
         
      (1)  EUT C 102 af 1.5.2009, s. 34.
   
      (2)  EFT L 161 af 26.6.1999 s. 1.